Aug 25,2018
కవాసకి నుంచి రూ.72 లక్షల బైక్‌!
న్యూఢిల్లీ: ప్రీమియర్‌ బైక్‌ల ప్రియుల కోసం ప్రముఖ ద్విచక్రవాహనాల ఉత్పత్తి సంస్థ కవాసకి మోటర్‌ (ఇండియా) మార్కె ట్లోకి కొత్త బైక్‌లను అందుబాటులోకి తెచ్చింది. నిన్జా హెచ్‌2 రేంజ్‌లో మూడు వేరియంట్లను భారత మార్కెట్లో సంస్థ విడుదల చేసింది. వీటి ధరలను కంపెనీ రూ. 34.5లక్షల (ఎక్స్‌షోరూం ఢిల్లీ) నుంచి రూ. 72లక్షల వరకు నిర్ణయించింది. కవాసకి నిన్జా హెచ్‌2 బైక్‌ ధరను రూ.34.5లక్షలు గాను.. నిన్జా హెచ్‌2 కార్బన్‌ బైక్‌ ధరను రూ. 41లక ్షలు గాను.. నిన్జా హెచ్‌2ఆర్‌ ధరను రూ.72 లక్షలుగాను (ఎక్స్‌షోరూం, ఢిల్లీ) కంపెనీ నిర్ణయించింది. ఈ బైక్‌ బరువు 238 కేజీలు. దీని ఇంజిన్‌ సామర్థ్యం 230 బీహెచ్‌పీ శక్తితో 141.7 ఎన్‌ఎం టార్క్‌ను ఉత్పత్తి చేయగలదని కంపెనీ తెలిపింది. సెప్టెంబరు 1 నుంచి ఈ బైక్‌ల బుకిం గ్‌లు ప్రారంభం కానున్నాయని సంస్థ తెలిపింది. అయితే బైక్‌ల డెలివరీ లు మాత్రం వచ్చే ఏడాది నుంచే జరపనున్నట్టుగా కంపెనీ వెల్లడిం చింది. గతంలో తీసుకొచ్చిన నిన్జా హెచ్‌2ను మరింత ఆధునికీకరించి కొత్తబైక్‌లను తాజాగా కంపెనీ విడుదల చేసింది. వీటిని పూర్తిగా విదేశాల నుంచి దిగుమతి చేసుకొని ఇక్కడ విక్రయించనున్నారు.
మీ స్నేహితులకు రికమెండ్ చెయ్యండి